Document ID: 32001D0400

Απόφαση της Επιτροπής
της 17ης Μαΐου 2001
σχετικά με την τροποποίηση του παραρτήματος της απόφασης 97/4/ΕΚ της Επιτροπής για την κατάρτιση προσωρινών καταλόγων επιχειρήσεων από τις οποίες τα κράτη μέλη επιτρέπουν τις εισαγωγές νωπού κρέατος πουλερικών, όσον αφορά τη Λαϊκή Δημοκρατία της Κίνας
[κοινοποιηθείσα υπό τον αριθμό Ε(2001) 1425]
(Κείμενο που παρουσιάζει ενδιαφέρον για τον ΕΟΧ)
(2001/400/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης για μια μεταβατική περίοδο προσωρινών πινάκων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε από την απόφαση 2001/4/ΕΚ(2), και ιδίως το άρθρο 2 παράγραφος 1,
Εκτιμώντας τα ακόλουθα:
(1) Η απόφαση 97/4/ΕΚ της Επιτροπής(3) καταρτίζει προσωρινούς καταλόγους επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών.
(2) Η απόφαση 94/984/ΕΚ της Επιτροπής, της 20ής Δεκεμβρίου 1994, για τον καθορισμό των υγειονομικών όρων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από ορισμένες τρίτες χώρες(4), όπως τροποποιήθηκε από την απόφαση 2000/352/ΕΚ(5), περιλαμβάνει τη Λαϊκή Δημοκρατία της Κίνας στο παράρτημα Ι στο οποίο καταρτίζεται κατάλογος των τρίτων χωρών ή τμημάτων των τρίτων χωρών στις οποίες επιτρέπεται να χρησιμοποιούν τα πιστοποιητικά που αναφέρονται στο παράρτημα ΙΙ.
(3) Με την απόφαση 94/984/ΕΚ επιτρέπεται στη Λαϊκή Δημοκρατία της Κίνας να χρησιμοποιεί το υπόδειγμα πιστοποιητικού Β, αλλά μόνο για το δήμο της Σαγκάης, με εξαίρεση την περιοχή Chongming και τα διαμερίσματα Weifang, Linyi και Qindao στην επαρχία Shandong.
(4) Η State Administration of Entry-Exit Inspection and Quarantine (CIQ-SA) είναι η αρμόδια αρχή στη Λαϊκή Δημοκρατία της Κίνας για την έκδοση πιστοποιητικών όσον αφορά το νωπό κρέας πουλερικών.
(5) Η Λαϊκή Δημοκρατία της Κίνας έστειλε κατάλογο επιχειρήσεων που παράγουν νωπό κρέας πουλερικών από τις ανωτέρω περιοχές για τις οποίες οι αρμόδιες αρχές πιστοποιούν ότι είναι σύμφωνες με τους κοινοτικούς κανόνες.
(6) Το Γραφείο Τροφίμων και Κτηνιατρικών Θεμάτων πραγματοποίησε ελέγχους κατ' εφαρμογή των κοινοτικών κανόνων από τους εν λόγω ελέγχους προέκυψε ότι οι επιχειρήσεις που προτείνει η Λαϊκή Δημοκρατία της Κίνας πληρούν τις απαιτήσεις της σχετικής κοινοτικής νομοθεσίας.
(7) Συνεπώς, μπορεί να καταρτιστεί προσωρινός κατάλογος επιχειρήσεων παραγωγής νωπού κρέατος πουλερικών για τη Λαϊκή Δημοκρατία της Κίνας σύμφωνα με τη διαδικασία που αναφέρεται στην απόφαση 95/408/ΕΚ όσον αφορά ορισμένες χώρες.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κείμενο του παραρτήματος της παρούσας απόφασης προστίθεται στο παράρτημα της απόφασης 97/4/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Άρθρο 3
Η παρούσα απόφαση εφαρμόζεται παράγοντας αποτελέσματα από τις 24 Μαΐου 2001.
Βρυξέλλες, 17 Μαΐου 2001.

Labels: 3
17
18
6